cyanic-selkie/wikianc huggingface dataset:
ইতালি জাতীয় ফুটবল দল
ইতালি জাতীয় ফুটবল দল (Nazionale di calcio dell'Italia, Italy national football team) হচ্ছে আন্তর্জাতিক ফুটবলে ইতালির প্রতিনিধিত্বকারী পুরুষদের জাতীয় দল, যার সকল কার্যক্রম ইতালির ফুটবলের সর্বোচ্চ নিয়ন্ত্রক সংস্থা ইতালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯০৫ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯১০ সালের ১৫ই মে তারিখে, ইতালি প্রথমবারের মতো আন্তর্জাতিক খেলায় অংশগ্রহণ করেছে; ইতালির মিলানে অনুষ্ঠিত উক্ত ম্যাচে ইতালি ফ্রান্সকে ৬–২ গোলের ব্যবধানে পরাজিত করেছে।
গ্লি আজ্জুররি নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ইতালির রাজধানী রোমে অবস্থিত। বর্তমানে এই দলের ম্যানেজারের দায়িত্ব পালন করছেন রবের্তো মানচিনি এবং অধিনায়কের দায়িত্ব পালন করছেন ইয়ুভেন্তুসের রক্ষণভাগের খেলোয়াড় জর্জো কিয়েল্লিনি।
ইতালি ফিফা বিশ্বকাপের ইতিহাসের অন্যতম সফল দল, যারা এপর্যন্ত ৪ বার (১৯৩৪, ১৯৩৮, ১৯৮২ এবং ২০০৬) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও ইতালি অন্যতম সফল দল, যেখানে তারা ১টি (১৯৬৮) শিরোপা জয়লাভ করেছে। এছাড়াও, গ্রীষ্মকালীন অলিম্পিকে ইতালির সেরা সাফল্য হচ্ছে স্বর্ণ পদক জয়লাভ করা।
জিয়ানলুইজি বুফন, ফাবিও কান্নাভারো, পাওলো মালদিনি, লুইজি রিভা এবং জুসেপ্পে মেয়াৎসার মতো খেলোয়াড়গণ ইতালির জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের নভেম্বর মাসে প্রকাশিত র‌্যাঙ্কিংয়ে ইতালি তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৮ সালের আগস্ট মাসে প্রকাশিত র‌্যাঙ্কিংয়ে তারা ২১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইতালির সর্বোচ্চ অবস্থান হচ্ছে ১ম (যা তারা সর্বপ্রথম ১৯৩৪ সালে অর্জন করেছিল) এবং সর্বনিম্ন অবস্থান হচ্ছে ২১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
পারাকাস সংস্কৃতি
thumb|200px|পারাকাস বয়নশিল্পের নমুনা
পারাকাস সংস্কৃতি দক্ষিণ আমেরিকার একটি প্রাচীন সংস্কৃতি। বর্তমান পেরুর পশ্চিমে দীর্ঘ প্রশান্ত মহাসাগরীয় উপকূলের দক্ষিণ অংশে পারাকাস উপদ্বীপ সংলগ্ন ইকা অঞ্চলে মোটামুটি খ্রিস্টপূর্ব ৯০০ থেকে ১০০ অব্দের মধ্যে বিকশিত যে সংস্কৃতির নজির পাওয়া যায়, তাই ঐতিহাসিকদের কাছে পারাকাস সংস্কৃতি নামে পরিচিত। পারাকাস উপদ্বীপে প্রাপ্ত ধ্বংসাবশেষগুলো থেকেই এই সংস্কৃতির মানুষের সম্পর্কে সবচেয়ে বেশি জানতে পারা গেছে। ১৯২০'র দশকে বিখ্যাত পেরুভীয় প্রত্নতত্ত্ববিদ হুলিও তেলিও প্রথম এই সংস্কৃতির বিষয়ে অনুসন্ধান চালান। বড় বড় কবরস্থানে একসাথে অনেক মৃতদেহর সৎকার করা, মৃতদেহকে মমি করে রাখা, জলসেচের জন্য কাটা খালের বিন্যাস, সোনা পিটিয়ে তৈরি অলঙ্কার ও মুখোশ, অবসিডিয়ান ছুরি, মৃৎপাত্র এবং উন্নত রঙীন ও জটিল বয়নশিল্প এই সংস্কৃতির বিশেষ বৈশিষ্ট্য।
ইকা উপত্যকা অঞ্চলে পারাকাস সংস্কৃতির মানুষদের বসবাস কালেই যতদূর সম্ভব উত্তর থেকে খ্রিস্টপূর্ব ১৫০ অব্দ নাগাদ এক নতুন সংস্কৃতির মানুষদের ঐ উপত্যকায় আগমণ ঘটে। এরপর অন্তত এক প্রজন্ম বা তার কিছু বেশি সময়কাল পারাকাস উপদ্বীপ ও ইকা উপত্যকা, দুই অঞ্চলেই এই দুই সংস্কৃতির মানুষই পাশাপাশি বসবাস করতে থাকে। এই নতুন সংস্কৃতির মানুষদের টোপারা বলে অভিহিত করা হয়। পারাকাস ও  টোপারা  সংস্কৃতির মধ্যে মিশ্রণের ফলেই পরবর্তী নাজকা সংস্কৃতির উদ্ভব ঘটে। পারাকাসদের সুক্ষ বয়নশিল্প ও মৃৎশিল্পের দক্ষতা এই নতুন সংস্কৃতিতেও গৃহীত হয়। যদিও পারাকাসদের বয়নশিল্পের যা কিছু নিদর্শন শুষ্ক উপকূল অঞ্চল থেকেই বেশি পাওয়া গেছে, সাম্প্রতিক গবেষণায় যথেষ্ট প্রমাণ পাওয়া গেছে যে এই সংস্কৃতির মানুষদের আন্দিজ পর্বতের উচ্চভূমিতেও যাতায়াত ছিল। সেখানেও তারা বসতি স্থাপনও করেছিল।
জন ম্যাককনোচি
জন ম্যাককনোচি (জন্ম ১৩ জানুয়ারী ১৯৫৪) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিক এবং ১৯৭৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তার প্রশিক্ষক ছিলেন ডানকান লাইং।
চেক প্রজাতন্ত্রের প্রশাসনিক অঞ্চল
বি.দ্র. : প্রথম কলামের অক্ষরটি, চেক (বেসামরিক) লাইসেন্স প্লেটের দ্বিতীয় হরফ হিসেবে ব্যবহৃত হয়।
শেখ মুজিবুর রহমানের ওপর নির্মিত প্রামাণ্যচিত্রের তালিকা
বঙ্গবন্ধুকে নিয়ে তৈরি প্রামাণ্যচিত্রের তালিকা হিসাবে বাংলাদেশের স্থপতি বঙ্গবন্ধু শেখ মুজিবুর রহমানকে নিয়ে নির্মিত প্রামাণ্যচিত্রসমূহের সংক্ষিপ্ত বিবরণ দেয়া হলো।
রণবীর (সংবাদপত্র)
রণবীর (رنبیر) ভারতের জম্মু থেকে প্রকাশিত উর্দু ভাষার সংবাদপত্র। এটি ছিল জম্মু ও কাশ্মীরের প্রথম দৈনিক সংবাদপত্র। পত্রিকাটি ১৯২৪ হতে ১৯৫০ পর্যন্ত সক্রীয় ছিল। এটির প্রকাশনা চলাকালীন দুইবার নিষেধাজ্ঞার কবলে পরে। পত্রিকাটি ভারত বিভাজনের পক্ষে ও পাকিস্তান বিরোধী খবর প্রকাশের জন্য প্রখ্যাত ছিল।
প্রতিষ্ঠা
রণবীর পত্রিকাটির আনুষ্ঠানিক প্রতিষ্ঠা ঘটে ১৯২৪সালে। লালা মুলকরাজ সরফ ছিলেন একই সাথে পত্রিকাটির প্রতিষ্ঠাতা ও প্রথম সম্পাদক। এর আগে তিনি লালা লাজপত রায়ের জাতীয়তাবাদী সংগঠন বন্দে মাতরমের উপ-সম্পাদক হিসেবে কাজ করেছিলেন। সরফ জম্মু ও কাশ্মীরের মহারাজা প্রতাপ সিংয়ের কাছ থেকে রণবীরকে একটি রাজ্যব্যাপী সাপ্তাহিক হিসাবে প্রকাশ করার অনুমতি নেওয়ার জন্য কিছু সময়ের জন্য আলোচনা করেছিলেন।
প্রতাপ সিংয়ের প্রয়াত বাবা, জম্মু ও কাশ্মীরের পূর্বতন রাজা রণবীর সিং য়ের নামে পত্রিকাটির নামকরণ করা হয়েছিল। রণবীরের প্রথম সংখ্যাটি ১৯২৪ সালের ২৪ জুন দৈনিক পত্রিকা হিসেবে প্রকাশিত হয়েছিল। এটি জম্মু -কাশ্মীরের প্রথম দৈনিক পত্রিকা। রণবীর ব্যক্তিগত উদ্যোগে প্রকাশ শুরু হলেও এটির মুদ্রণ সরকারি ছাপাখানায় করা হয়েছিল। প্রকাশের পরপরই, পত্রিকাটি রাজ্যে ব্যাপক পাঠকপ্রিয়তা অর্জন করে।
১৯৩০-এর নিষেধাজ্ঞা
১৯৩০ সালের মে মাসে মহারাজা হরি সিং ব্রিটিশ ভারতে মহাত্মা গান্ধীর গ্রেপ্তার সংক্রান্ত জম্মুতে আন্দোলন নিয়ে একটি নিবন্ধের পরে রণবীরকে (এটি 'ধ্বংসাত্মক প্রচার' বলে অভিযুক্ত করে) নিষেধাজ্ঞা জারি করেন।   মহারাজা যুক্তি দিয়েছিলেন যে রণবীরের ৭ মে, ১৯৩০ সংখ্যায় জম্মু বিক্ষোভে অংশগ্রহণের পরিসংখ্যান অতিরঞ্জিত ছিল এবং পত্রিকাটি মিথ্যা ইঙ্গিত দিয়েছিল যে মহারাজা নিজেই প্রতিবাদকে সমর্থন করতেন। সংবাদপত্রটি ১৯৩১ সালের নভেম্বরে পুনরায় প্রকাশনা শুরু করার অনুমতি পেয়েছিল। এই সময়টি জম্মু ও কাশ্মীরের দায়িত্বশীল সরকারের প্রতি বাড়তি চাপ ছিল, রাজ্যের সরকারের উপর অতিরিক্ত নাগরিক আন্দোলনের প্রতি পত্রিকাটির সমর্থন ছিল।
১৯৪৭-এর নিষিদ্ধকরণ ও পরবর্তী সময়
১৯৪৭ সালের জুন মাসে ভারতে যোগদানের দাবী এবং শেখ আবদুল্লাহ'র মুক্তির আহ্বান জানিয়ে সংবাদ প্রকাশ করলে রণবীরকে দ্বিতীয়বার নিষিদ্ধ করা হয়। ভারত স্বাধীন হওয়ার পর নিষেধাজ্ঞা প্রত্যাহার করা হয় এবং ১৯৪৭ সালের সেপ্টেম্বরে রণবীর পুনরায় প্রকাশিত হতে থাকে। পরবর্তী বছরগুলিতে রণবীর জম্মু ও কাশ্মীরের পাকিস্তান-বিরোধী প্রবণতার একটি গুরুত্বপূর্ণ মুখপাত্র ছিল। ১৯৫০ সালের ১৮ মে পত্রিকাটি বন্ধ হয়ে যায়।
খানকি
খানকি (বা এর অন্য রূপ: খাংকি, বেশ্যা) একটি বিস্তৃত অপভাষা বা গালি যার অর্থ সাধারণত একজন মহিলা যিনি অনেক লোকের সাথে যৌন সম্পর্ক করেন। এটি একটি অপমানকর শব্দ এবং সাধারণত এটি যাকে বর্ণনা করছে তাকে আপত্তিকর বলে বোঝানো হয়৷ সাধারণত, এ শব্দ দ্বারা যাকে সম্বোধন করা হয় তিনি হচ্ছেন একজন মহিলা বা মেয়ে, যাকে ঢিলেঢালা যৌন নৈতিকতার অধিকারী বলে মনে করা হয় বা যারা অনিয়ন্ত্রিত যৌনতাপূর্ণ।
পল পগবা
পল লাবিল পগবা (Paul Pogba; জন্ম: ১৫ মার্চ ১৯৯৩; পল পগবা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবলের শীর্ষ স্তর সেরিয়ে আ-এর ক্লাব ইয়ুভেন্তুস এবং ফ্রান্স জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
ক্রা দাদি জেলা
ক্রা দাদি জেলা উত্তর-পূর্ব ভারতের অরুণাচল প্রদেশের একটি অন্যতম জেলা৷ ২০১৫ সালের ৭ ফেব্রুয়ারি কুরুং কুমেই জেলার একাংশ পৃথক করে এই জেলাটটি সৃষ্টি করা হয়েছিল৷ এই জেলার সদর শহর পালিন৷ জেলাটির সংখ্যাগরিষ্ঠ অধিবাসী নিচি জনজাতির৷
পল পগবা
১৯৯৯–২০০০ মৌসুমে, ফরাসি ফুটবল ক্লাব রোয়াসি-অঁ-ব্রিয়ের যুব পর্যায়ের হয়ে খেলার মাধ্যমে পগবা ফুটবল জগতে প্রবেশ করেছেন এবং পরবর্তীকালে তর্সি, ল্য আভ্র এবং ম্যানচেস্টার ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ইংরেজ ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি দুই মৌসুম অতিবাহিত করেছেন; ম্যানচেস্টার ইউনাইটেডের হয়ে তিনি ৩ ম্যাচে অংশগ্রহণ করেছেন। অতঃপর ২০১২–১৩ মৌসুমে তিনি বিনামূল্যে ইতালীয় ক্লাব ইয়ুভেন্তুসে যোগদান করেছেন, ইয়ুভেন্তুসের হয়ে তিনি চার মৌসুমে ৪টি লিগ শিরোপা জয়লাভ করেছেন। ২০১৬–১৭ মৌসুমে, তিনি তৎকালীন বিশ্ব রেকর্ড স্থানান্তর ফি প্রায় ১০৫ মিলিয়ন ইউরোর বিনিময়ে ইয়ুভেন্তুস হতে পুনরায় ইংরেজ ক্লাব ম্যানচেস্টার ইউনাইটেডে যোগদান করেছেন।
ব্যক্তিগতভাবে, পগবা বেশ কিছু পুরস্কার জয়লাভ করেছেন, যার মধ্যে ২০১৩ ফিফা অনূর্ধ্ব-২০ বিশ্বকাপের গোল্ডেন বল, ২০১৩ সালে গোল্ডেন বয় এবং ২০১৪ ফিফা বিশ্বকাপের সেরা যুব খেলোয়াড়ের পুরস্কার অন্যতম।
প্রারম্ভিক জীবন
পল লাবিল পগবা ১৯৯৩ সালের ১৫ই মার্চ তারিখে ফ্রান্সের লানি-সুর-মার্নে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্রা দাদি জেলা
ইতিহাস
thumb|জেলাটির সদর পালিনের দৃশ্য ২০১৩ সালের ২১ মার্চ অরুণাচল প্রদেশ (জেলা পুনর্সংগঠন) আইনের দ্বারা ক্রা দাদি জেলা গঠনের প্রস্তাব গৃহীত হয়৷ ২০১৫ সালের ৭ ফেব্রুয়ারি সেইসময়ের অরুণাচল প্রদেশের মুখ্যমন্ত্রী নবাম টুকী এই নতুন জেলাটি উদ্বোধন করেন৷
পল পগবা
আন্তর্জাতিক ফুটবল
২০১৩ সালের ২২শে মার্চ তারিখে, মাত্র ২০ বছর ৭ দিন বয়সে, ডান পায়ে ফুটবল খেলায় পারদর্শী পগবা জর্জিয়ার বিরুদ্ধে অনুষ্ঠিত ২০১৪ ফিফা বিশ্বকাপের বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছেন। ম্যাচটি ফ্রান্স ৩–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ৫ মাস ১৯ দিন পর, ফ্রান্সের জার্সি গায়ে প্রথম গোলটি করেন; ১০ই সেপ্টেম্বর তারিখে, বেলারুশের বিরুদ্ধে ম্যাচে ফ্রান্সের হয়ে চতুর্থ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  ফ্রান্সের হয়ে অভিষেকের বছরে পগবা সর্বমোট ৭ ম্যাচে ১টি গোল করেছেন।
পগবা ব্রাজিলে অনুষ্ঠিত ২০১৪ ফিফা বিশ্বকাপের জন্য দিদিয়ে দেশঁয়ের অধীনে ঘোষিত ফ্রান্স দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান।  ২০১৪ সালের ১৫ই জুন তারিখে, তিনি হন্ডুরাসের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন, ম্যাচের ২৮তম মিনিটে তিনি একটি হলুদ কার্ড পেয়েছিলেন।   ৩০শে জুন তারিখে, নাইজেরিয়ার বিরুদ্ধে ম্যাচে তিনি ফিফা বিশ্বকাপে তার প্রথম গোলটি করেছেন।   উক্ত বিশ্বকাপে তিনি ৪ ম্যাচে ১টি গোল করে আসরের সেরা যুব খেলোয়াড়ের পুরস্কার জয়লাভ করেছেন। অতঃপর পগবা ২০১৮ ফিফা বিশ্বকাপের জন্য প্রকাশিত ফ্রান্সের ২৩ সদস্যের চূড়ান্ত দলে অন্তর্ভুক্ত হন,  এই আসরে ফাইনালে তার দল ক্রোয়েশিয়াকে পেনাল্টি শুট-আউটে ৪–২ গোলের ব্যবধানে পরাজিত করে ফিফা বিশ্বকাপের ইতিহাসে দ্বিতীয়বারের মতো শিরোপা ঘরে তুলতে সক্ষম হয়, তিনি ম্যাচের ৫৯তম মিনিটে একটি গোল করেছেন।
ক্রা দাদি জেলা
প্রশাসন
বর্তমান জেলাটির অস্থায়ী সদর পালিন৷ পালিন থেকে ২০ কিমি দুরত্বে অবস্থিত জামিন শহরকে জেলাটির সদর হিসাবে প্রস্তাব করা হয়েছে৷
ক্রা দাদি জেলায় দুটি বিধানসভা কেন্দ্র আছে- তালি ও পালিন৷ তাছাড়া, জেলাটিকে আটটা প্রশাসনিক বৃত্তে বিভক্ত করা হয়েছে- পালিন, জামিন, য়াংটে, চামবাং, তরক লাংডি, গাংটে, তালি এববং পিপসোরাং৷
খোজাকরণ
থাম্ব|270x270পিক্সেল| শরাফ আদ-দিনের ১৫ শতকের একটি [[পারসিক জাতি|ফার্সি চিকিৎসার চিত্র যা খোজাকরণের একটি অপারেশনকে চিত্রিত করে]]
খোজাকরণ হল যে কোন ক্রিয়া, অস্ত্রোপচার, রাসায়নিক বা অন্যথায়, যার দ্বারা একজন ব্যক্তি অণ্ডকোষের ব্যবহার হারায়: পুরুষ গোনাড। অস্ত্রোপচারের খোজাকরণ হল দ্বিপাক্ষিক অর্কিএক্টমি (উভয় অণ্ডকোষের ছেদন), যখন রাসায়নিক খোজাকরণ অণ্ডকোষ নিষ্ক্রিয় করতে ফার্মাসিউটিক্যাল ওষুধ ব্যবহার করে। খোজাকরণের ফলে জীবাণুমুক্ত হয় (খোজা করা ব্যক্তি বা প্রাণীকে প্রজনন থেকে বিরত রাখা); এটি টেস্টোস্টেরন এবং ইস্ট্রোজেনের মতো হরমোনগুলির উত্পাদনকেও ব্যাপকভাবে হ্রাস করে। প্রাণীদের মধ্যে অস্ত্রোপচারের খোজাকরণকে প্রায়ই নিউটারিং বলা হয়।
খোজাকরণ শব্দটি কখনও কখনও মহিলাদের ডিম্বাশয় অপসারণের জন্যও ব্যবহৃত হয়, অন্যথায় এটি একটি ডিম্বগ্রন্থিচ্ছেদন হিসাবে পরিচিত, বা অভ্যন্তরীণ শুক্রাশয় অপসারণ, অন্যথায় গোনাডেক্টমি নামে পরিচিত।
২০২০–২১ এসসি ইস্টবেঙ্গল মরশুম
২০২০–২১ মরশুমটি স্পোর্টিং ক্লাব ইস্টবেঙ্গলের (ইবি বা এসসিইবি) ১০১তম মরসুম ছিল। ১৯২০ সালে প্রতিষ্ঠিত, ক্লাবটি ২০২০ সালের ১লা আগস্ট তার শতবর্ষ উদযাপন করেছিল। কোভিড-১৯ মহামারীর কারণে, ভারতীয় ফুটবল মরশুম ২০২০ সালের ১লা আগস্ট শুরু হয়েছিল এবং নভেম্বর ও মার্চের মধ্যে প্রতিযোগিতামূলক ম্যাচসমূহ সহ ২০২১ সালের ৩১শে মে সমাপ্ত হবে। ক্লাবটি প্রথমবার ইন্ডিয়ান সুপার লীগে (আইএসএল) প্রতিদ্বন্দ্বিতা করে এবং তাদের প্রথম আইএসএল মরশুম ১৭ পয়েন্ট নিয়ে নবম স্থানে শেষ করে।
মরশুম শুরুর আগে ইস্টবেঙ্গল ট্রান্সফার মার্কেটে বেশ সক্রিয় ছিল। ক্লাবটি ২০ জনেরও বেশি ভারতীয় খেলোয়াড়কে পূর্ব-চুক্তিবদ্ধ ও অনেককে দীর্ঘমেয়াদী চুক্তিতে স্বাক্ষর করেছিল এবং সংরক্ষিত দলে নিযুক্ত করা হয়েছিল। আগের মরশুম থেকে মাত্র কয়েকজন খেলোয়াড়কে ধরে রাখা হয়েছিল। তাদের মধ্যে প্রকাশ সরকার ও বোইথাং হাওকিপ আইএসএল স্কোয়াডে নিবন্ধিত ছিলেন না। ইস্ট বেঙ্গল ও কোয়েস্ট কর্পোরেশনের যৌথ উদ্যোগ বন্ধ করা হয়েছিল, এবং ক্লাবটি সেপ্টেম্বর মাসে তাদের প্রধান বিনিয়োগকারী হিসাবে শ্রী সিমেন্টের সাথে একটি অংশীদারিত্ব স্বাক্ষর করে। দলের প্রধান কোচ হিসেবে রবি ফাওলারকে নিযুক্ত করা হয়। উইন্টার ট্রান্সফার উইন্ডোতে সপ্তম বিদেশি হিসেবে ফরোয়ার্ড ব্রাইট এনোবাখারে চুক্তিবদ্ধ হন। আরেক বিদেশী খেলোয়াড় ক্যালাম উডসকেও সংরক্ষিত ডিফেন্ডার হিসেবে চুক্তিবদ্ধ করা হয়েছিল।
বিনিয়োগকারীদের সমস্যা ও কোভিড-১৯-এর কারণে, ইস্টবেঙ্গল অক্টোবর মাস পর্যন্ত তার লীগের প্রস্তুতি শুরু করতে পারেনি। ক্লাবটি কলকাতা ডার্বিতে হারের মধ্য দিয়ে তাদের অভিযান শুরু করেছিল। ইস্টবেঙ্গল টানা তিনটি পরাজয়ের পর জামশেদপুরের বিপক্ষে প্রথম পয়েন্ট অর্জন করে। ক্লাবটি পরের সাত ম্যাচে অপরাজিত ছিল। তারা ওডিশা এফসি-এর বিরুদ্ধে এগারো গোলের রোমাঞ্চকর ম্যাচ হেরে তাদের অভিযান শেষ করেছে, যা লীগের সর্বকালের সর্বোচ্চ স্কোরিং ম্যাচও ছিল। ইস্টবেঙ্গলের সর্বোচ্চ গোলদাতা ম্যাটি স্টেইনম্যান ১৭ ম্যাচে মোট চারটি গোল করে। ক্লাবটি ৯তম, ১০তম, ১১তম ও ১২তম সপ্তাহে টানা চারটি জয়ের সঙ্গে পাঁচজন খেলোয়াড়ের থেকে ছয়টি আইএসএল ফ্যানস গোল অব দ্য উইক পুরস্কার পেয়েছিল।
পর্যটন
thumb|250px পর্যটন (Tourism) এক ধরনের বিনোদন, অবসর অথবা ব্যবসায়ের উদ্দেশ্যে এক স্থান থেকে অন্য স্থান কিংবা এক দেশ থেকে অন্য দেশে ভ্রমণ করাকে বুঝায়। ইতিমধ্যে বিশ্বের বিভিন্ন দেশে পর্যটন শিল্প হিসেবে স্বীকৃতি পেয়েছে। এছাড়াও, বিশ্বব্যাপী অবসরকালীন কর্মকাণ্ডের অন্যতম মাধ্যম হিসেবে জনপ্রিয়তা অর্জন করেছে। যিনি আমোদ-প্রমোদ বা বিনোদনের উদ্দেশ্যে অন্যত্র ভ্রমণ করেন তিনি পর্যটক নামে পরিচিত। ট্যুরিস্ট গাইড, পর্যটন সংস্থা প্রমূখ সেবা খাত পর্যটনের সাথে প্রত্যক্ষ ও পরোক্ষ - উভয়ভাবেই জড়িত রয়েছে।
সংজ্ঞার্থ নিরূপণ
১৯৭৬ সালে ইংল্যান্ডের পর্যটন সমিতির মতে,
১৯৮১ সালে আন্তর্জাতিক বৈজ্ঞানিক বিশেষজ্ঞ সংগঠন পর্যটনকে বিশেষ ধরনের পছন্দ ও নির্বাচিত কার্যকলাপ যা বাড়ীর বাইরে সংঘটিত হওয়াকে সংজ্ঞায়িত করেছে।
ইতিহাস
সম্পদশালী বা বিত্তবান ব্যক্তিরা প্রায়শঃই বিশ্বের দূরবর্তী স্থানগুলোয় ভ্রমণ করে থাকেন। সেখানে তাঁরা উল্লেখযোগ্য ভবন, শিল্পকর্ম, নিত্য-নতুন ভাষা শিক্ষালাভ, নতুন সংস্কৃতির সাথে পরিচয়সহ হরেক রকমের রন্ধনপ্রণালীর স্বাদ আস্বাদনের সুযোগ পান। অনেক পূর্বে রোমান প্রজাতন্ত্রে বাইরে এলাকায় ধনীক শ্রেণীর জন্য সমুদ্র উপকূলবর্তী এলাকায় আবাসস্থলের ব্যবস্থা রেখেছিল। ট্যুরিস্ট বা পর্যটক শব্দটির প্রথম প্রয়োগ হয় ১৭৭২ সালে এবং ট্যুরিজম বা পর্যটন শব্দের ব্যবহার হয় ১৮১১ সালে।
১৯৩৬ সালে রাষ্ট্রসংঘ বিদেশী পর্যটকের সংজ্ঞা নির্ধারিত করেছিল। এতে বলা হয়েছিল যে, বাইরের দেশে কমপক্ষে ২৪ ঘণ্টা অবস্থান করবেন তাঁরা পর্যটকরূপে বিবেচিত হবেন। রাষ্ট্রসংঘের স্থলাভিষিক্ত হয়ে ১৯৪৫ সালে জাতিসংঘ এ সংজ্ঞা পরিবর্তন করে। পরিবর্তিত সংজ্ঞায় বলা হয় যে, সর্বোচ্চ ছয় মাস অবস্থানকালীন সময়কালে একজন ব্যক্তি পর্যটকের মর্যাদা উপভোগ করতে পারবেন।
অর্থনৈতিক উপযোগিতা
২০১০ সালে ৯৪০ মিলিয়নেরও অধিক আন্তর্জাতিক পর্যটক বিশ্বব্যাপী ভ্রমণ করেন। ২০০৯ সালের তুলনায় এ সংখ্যা ৬.৬% বেশি ছিল। ২০১০ সালে আন্তর্জাতিক পর্যটনে ৯১৯ বিলিয়ন মার্কিন ডলার বা ৬৯৩ বিলিয়ন ইউরো।যা ২০১৯ সালে প্রায় ১.৫ ট্রিলিয়ন মার্কিন ডলার আয়‌ হয়েছিল, যা ইতিহাসে সর্বোচ্চ।তবে ২০২০ সালে কোরোনা মহামারীতে এই শিল্প থেকে আয় ৫৩৩.৫ বিলিয়ন মার্কিন ডলারে নেমে আসে।
বিশ্বের অনেক দেশে পর্যটন খাত অর্থনৈতিক উন্নয়নে অত্যন্ত গুরুত্বপূর্ণ ভূমিকা পালন করে। তন্মধ্যে - ফ্রান্স, মিশর, গ্রীস, লেবানন, ইসরায়েল, মার্কিন যুক্তরাষ্ট্র, যুক্তরাজ্য, স্পেন, ইতালি, থাইল্যান্ড অন্যতম। এছাড়াও দ্বীপ রাষ্ট্র হিসেবে খ্যাত মৌরীতাস, বাহামা, ফিজি, মালদ্বীপ, ফিলিপাইন, সিসিলিতেও পর্যটন শিল্প ব্যাপক বিকাশ লাভ করেছে। পর্যটনের মাধ্যমে ব্যাপক পরিমাণের অর্থ মালামাল পরিবহন এবং সেবা খাতে ব্যয়িত হয় যা বিশ্বের মোট জাতীয় উৎপাদনের প্রায় ৫%। অর্থনীতির সহায়ক সেবা খাত হিসেবে পর্যটনের সাথে জড়িত রয়েছে ব্যাপকসংখ্যক লোক। এরফলে উল্লেখযোগ্যসংখ্যক জনগোষ্ঠীর কর্মসংস্থানের সুযোগ সৃষ্টি হয়েছে। সেবা খাত বা শিল্পের মধ্যে রয়েছে পরিবহন ব্যবস্থা যাতে বিমান, প্রমোদ তরী, ট্যাক্সিক্যাব; আতিথেয়তা সেবায় থাকা-খাওয়ার ব্যবস্থা যাতে হোটেল, রিসোর্ট; এবং আমোদ-বিনোদনের মধ্যে চিত্তবিনোদন পার্ক, ক্যাসিনো, শপিং মল, সঙ্গীত মঞ্চ ও থিয়েটার অন্যতম।
বহিঃসংযোগ
سیاح
ভান্ডারিয়া উপজেলা
ভান্ডারিয়া উপজেলা বাংলাদেশের পিরোজপুর জেলার একটি প্রশাসনিক এলাকা। ভান্ডারিয়া থানা গঠিত হয়েছিল ১৯১২ সালে এবং এটিকে উপজেলায় রূপান্তর করা হয় ১৯৮৩ সালের ১৫ এপ্রিল।
অবস্থান ও আয়তন
ভান্ডারিয়া উপজেলার আয়তন ১৬৩.৫৭ বর্গ কিলোমিটার। উত্তরে ঝালকাঠি জেলার রাজাপুর উপজেলা ও কাউখালী উপজেলা, দক্ষিণে মঠবাড়িয়া উপজেলা, পূর্বে ঝালকাঠি জেলার রাজাপুর উপজেলা ও কাঁঠালিয়া উপজেলা, পশ্চিমে পিরোজপুর সদর উপজেলা।
নদ-নদী
কচা, বলেশ্বর, পোনা, নল্বুনিয়া ও চেচড়ি-রামপুর বিল (পদ্মা বাওর) ইত্যাদি।
প্রশাসনিক এলাকাসমূহ
ভান্ডারিয়া উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ভান্ডারিয়া থানার আওতাধীন।
ইতিহাস
এই উপজেলার সিংখালীতে ১৮৫৪ সালে কৃষক বিদ্রোহ অনুষ্ঠিত হয়েছিল। কৃষক নেতারা গগন ও মোহন মিয়া ব্রিটিশ শাসনের বিরুদ্ধে এবং স্থানীয় জমিদারদের বিরুদ্ধে বিদ্রোহ করেছিলেন, যেখানে ১৭ জন বিদ্রোহী নিহত হয়েছিল। একাত্তরের আগস্টে সুবেদার আজিজ শিকদারের অধীনে মুক্তিযোদ্ধারা ভান্ডারিয়া থানায় হামলা চালায় এবং বেশ কয়েকজন রাজাকার মারা গিয়েছিল। ২৯ নভেম্বর ভান্ডারিয়া বন্দর পদচ্যুত করার পরে পাক সেনারা ভান্ডারিয়া উপজেলা থেকে পিছু হটে যায়।
জনসংখ্যার উপাত্ত
২০১১ সালের আদমশুমারি অনুযায়ী ভান্ডারিয়া উপজেলার মোট জনসংখ্যা ১,৪৮,১৫৯ জন। এর মধ্যে পুরুষ ৭২,৩০৮ জন এবং মহিলা ৭৫,৮৫১ জন। মোট পরিবার ৩৪,৩৩৮টি।
শিক্ষা
২০১১ সালের আদমশুমারি অনুযায়ী ভান্ডারিয়া উপজেলার সাক্ষরতার হার ৬৭.৭%। পুরুষঃ ৬৭.৬% এবং মহিলা ৬৭.৯%। কলেজ ৫ টি, কারিগরী কলেজ ১ টি, মাধ্যমিক বিদ্যালয় ৪১ টি, প্রাথমিক বিদ্যালয় ১২৪ টি, মাদ্রাসা ৮১ টি ও এতিমখানা ৩ টি। ভান্ডারিয়া সরকারি কলেজ (১৯৭০), মাজিদা বেগম বালিকা কলেজ, ভান্ডারিয়া বিহারী লাল উচ্চ বিদ্যালয় (১৯১৩), বড় কানুয়া এ মাজিদ উচ্চ বিদ্যালয় (১৯২৭), ভিটাবাড়ীয়া আদর্শ মাধ্যমিক বিদ্যালয় (১৯৪৪), আমানউল্লাহ উচ্চ মাধ্যমিক বিদ্যালয়, তোফাজ্জল হোসেন মানিক মিয়া উচ্চ বিদ্যালয়, ভান্ডারিয়া থানা উচ্চ বিদ্যালয়, ইকরি উচ্চ বিদ্যালয়।
অর্থনীতি
কৃষি ৪৯.৮২%, অকৃষি শ্রমিক ৫.৩০%, শিল্প ০.০৮%, বাণিজ্য ১৬.৪৪%, পরিবহন ও যোগাযোগ ২.৯৯%, সেবা ১১.২০%, নির্মাণ ১.৯৭%, ধর্মীয় সেবা ০.০৫%, ভাড়া ও রেমিট্যান্স ১.৪৬% এবং অন্যান্য ৯.৯৩%। ভূমিমালিক ৭০.০৫%, ভূমিহীন ২৯.৯৫%; কৃষি জমির মালিক: নগর ৬১.৩০% এবং গ্রামীণ ৭১.৪৯%। ধান, পান, মরিচ, আখ। তিল, তিসি, আরহর, চীনা। আম, নারকেল, সুপারি, পেয়ারা, কলা, চালতা, আমড়া।
প্রধান রফতানি
পেয়ারা, কলা, আমড়া, সুপারি, নারকেল, শীতল পাটি। রাইস মিল, সিল মিল, আইস ফ্যাক্টরি, প্রিন্টিং প্রেস, ইটভাটা ও ওয়েল্ডিং কারখানা। লৌহশিল্প, মৃৎশিল্প, শীতল পাটি, কাঠের কাজ, বাঁশের কাজ, বেতের কাজ। মৎস্য ১৮৫০ টি, গবাদিপশু ১৯০ টি ও হাঁস-মুরগি ১২০ টি।
যোগাযোগ ব্যবস্থা
পাকা রাস্তা ৪৬ কিমি, আধা-পাকা রাস্তা ৩৩ কিমি, কাঁচারাস্তা ৩৫০ কিমি; জলপথ ৩৯ নটিক্যাল মাইল।
যানবাহন ও পরিবহন
বাস, লঞ্চ, জাহাজ, নৌকা, ট্রলার, রিক্সা, অটোরিক্সা ও টেম্পু (লোকাল নাম)।
বিদ্যুতের সুবিধা
উপজেলার সকল ইউনিয়ন গ্রামীণ বিদ্যুতায়ন নেট-ওয়ার্কের আওতায় রয়েছে। তবে ২৬.৫৮% পরিবারের বিদ্যুৎ ব্যবহারের সুযোগ রয়েছে।
স্যানিটেশন
৩৯.৭৭% (পল্লী ৩৪.৭৩% এবং শহরে ৭০.২৩%) পরিবারের স্যানিটারি ল্যাট্রিন এবং ৫৭.১৬% (পল্লী ৬১.১৭% এবং শহরে ২৬.৮৯%) পরিবার অস্বাস্থ্যকর ল্যাট্রিন ব্যবহার করে।
স্বাস্থ্যকেন্দ্র
হাসপাতাল ১টি, উপস্বাস্থ্য কেন্দ্র ৭ টি ও পরিবার পরিকল্পনা কেন্দ্র ৮ টি। '
ধর্মীয় প্রতিষ্ঠান
মসজিদ ৬৬০ টি এবং মন্দির ১৭২ টি। ভান্ডারিয়া জামে মসজিদ, ভেলাই চৌকিদারের যমজ মসজিদ (শিয়া মসজিদ নামে পরিচিত), বাইতুল ফালাহ্ জামে মসজিদ (ভিটাবাড়িয়া), ইকরি জামে মসজিদ ও ঠাকুর মদন মোহন মন্দির।
হাটবাজার ও মেলা
হাটবাজার ১৮ টি, মেলা ৪ টি, এর মধ্যে সর্বাধিক উল্লেখযোগ্য ভান্ডারিয়া, ইকরি বাজার, কাপালিরহাট বাজার এবং দশেরা, বৈশাখী ও পটলখালী মেলা।
সাংস্কৃতিক প্রতিষ্ঠান
ক্লাব ৩২ টি, পাঠাগার ৮ টি, সাহিত্য সংগঠন ১ টি ও শিল্পকলা একাডেমি ১ টি।
ক্রিস সিলভারউড
ক্রিস্টোফার এরিক উইলফ্রেড সিলভারউড (Chris Silverwood; জন্ম: ৫ মার্চ, ১৯৭৫) ইয়র্কশায়ারের পন্টেফ্রাক্ট এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও কোচ। বর্তমানে তিনি ইংল্যান্ড দলের প্রধান কোচের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০২ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও মিডলসেক্স এবং জিম্বাবুয়ীয় ক্রিকেটে ম্যাশোনাল্যান্ডের দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ক্রিস্টোফার সিলভারউড নামে পরিচিত ক্রিস সিলভারউড।
প্রথম-শ্রেণীর ক্রিকেট
পশ্চিম ইয়র্কশায়ারের পন্টেফ্রাক্ট এলাকায় ক্রিস সিলভারউডের জন্ম। লিডসের গারফোর্থ কমপ্রিহেনসিভ স্কুলে অধ্যয়ন করেছেন। ১৯৯৩ সাল থেকে ২০০৯ সাল পর্যন্ত ক্রিস সিলভারউডের প্রথম-শ্রেণীর খেলোয়াড়ী জীবন চলমান ছিল। ১৯৯৩ সালে ইয়র্কশায়ারের পক্ষে ডানহাতি ফাস্ট-বোলার হিসেবে প্রথম-শ্রেণীর ক্রিকেটে অভিষেক ঘটে তার। কাউন্টি দলটির পক্ষে তেরো বছর একাধারে খেলতে থাকেন। ১৯৯০-এর দশকের শেষদিকে একঝাঁক ফাস্ট-বোলারের অন্যতম ছিলেন। এ পর্যায়ে দলটি ২০০১ সালের কাউন্টি চ্যাম্পিয়নশীপ ও ২০০২ সালে সিএন্ডজি ট্রফির শিরোপা জয় করেছিল। ইংল্যান্ডের সাবেক বোলিং কোচ বব কটাম তার সম্পর্কে মন্তব্য করেন যে, অ্যালান ডোনাল্ডের চেয়েও তিনি অধিক দ্রুতগতিসম্পন্ন বোলার। সজীব আউটসুইঙ্গার ও উপযোগী পিচের পরিবেশ বাউন্সারে ভরপুর ছিল তার বোলিং কৌশল। প্রচণ্ড দম রাখতে পারতেন। পেস বোলিংয়ে সক্ষমতা খেলোয়াড়ী জীবনের শেষদিকেও ধরে রেখেছিলেন।
২০০৫ সালে ইয়র্কশায়ারের পক্ষে মাত্র ছয়টি খেলায় অংশগ্রহণের সুযোগ পেয়েছিলেন তিনি। ফলশ্রুতিতে ২০০৬ সালে মিডলসেক্সের পক্ষে খেলার জন্যে চুক্তিবদ্ধ হন। এরপূর্বে বেশ কয়েকবার আঘাতের কবলে পড়েছিলেন তিনি। পারস্পরিক আলোচনান্তে দল পরিবর্তনের সুযোগ পান তিনি। মিডলসেক্সের পক্ষে প্রথম মৌসুম বেশ ভালো খেলেন। ৬৩টি প্রথম-শ্রেণীর উইকেট পান তিনি। তবে, এরপর থেকেই ক্রমাগত আঘাতের কবলে পড়তে থাকেন। ফলশ্রুতিতে, ২০০৯ সালে ক্লাব ত্যাগ করতে বাধ্য হন।
২০০৯ সালে হারারেভিত্তিক বিশেষ প্রাধিকারপ্রাপ্ত দল ম্যাশোনাল্যান্ড ঈগলসের পক্ষে খেলোয়াড়-কোচের দায়িত্ব পালনের জন্যে চুক্তিবদ্ধ হন। মাতাবেলেল্যান্ড তুস্কার্সের বিপক্ষে অভিষেক ঘটে তার।
খেলোয়াড়ী জীবন শেষে ছয় ফুট এক ইঞ্চি উচ্চতার অধিকারী পেসার ক্রিস্টোফার সিলভারউড ১৮৪ খেলায় অংশ নিয়ে ২৭.৪১ গড়ে ৫৭৭টি প্রথম-শ্রেণীর উইকেট পেয়েছেন। ব্যক্তিগত সেরা বোলিং পরিসংখ্যান গড়েন ৭/৯৩। লিস্ট এ ক্রিকেটে ২৫.০৫ গড়ে ২৫৯ উইকেট পেয়েছেন। সেরা বোলিং করেন ৫/২৮। সচরাচর নিচেরসারিতে ব্যাটিংয়ে নামলেও একদিনের খেলায় মারকুটে ব্যাটসম্যানের ভূমিকায় অবতীর্ণ হতেন। সেজন্যেই ‘স্পুনস’, ‘সিলভার্স’ কিংবা ‘চাবি’ ডাকনামে আখ্যায়িত হয়েছেন। এছাড়াও, ১৯৯৬ সালে এনবিসি ডেনিস কম্পটন পুরস্কার লাভ করেছেন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্ট ও সাতটিমাত্র ওডিআইয়ে অংশগ্রহণ করেছেন। ১৮ ডিসেম্বর, ১৯৯৬ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ২৯ নভেম্বর, ২০০২ তারিখে পার্থে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন তিনি।
১৯৯৬-৯৭ মৌসুমে ইংল্যান্ড দলের সাথে জিম্বাবুয়ে গমনের পর একই মৌসুমে নিউজিল্যান্ড গমন করেন। ১৫ ডিসেম্বর, ১৯৯৬ তারিখে জিম্বাবুয়ের বিপক্ষে প্রথম একদিনের আন্তর্জাতিকে অভিষেক ঘটে তার। তবে, জিম্বাবুয়ে দল দুই উইকেটে জয়লাভ করেছিল। এরপর প্রথম টেস্টে সিলভারউডের অভিষেক পর্ব সম্পন্ন হয়। ঐ খেলাটি ড্র হলে সিরিজটি অমিমাংসিত থেকে যায়। খেলায় তিনি চার উইকেট পেলেও দ্বিতীয় টেস্ট খেলার জন্যে মনোনীত হননি। তবে, জিম্বাবুয়ের বিপক্ষে বাদ-বাকী ওডিআইয়ে অংশগ্রহণসহ নিউজিল্যান্ড সফরের শেষ দুইটি ওডিআইয়ে খেলার সুযোগ পেয়েছিলেন তিনি। মে, ১৯৯৭ সালে নিজ দেশে অস্ট্রেলিয়ার বিপক্ষে তৃতীয় ওডিআই একমাত্র খেলায় অংশ নেন।
১৯৯৯ সালের পূর্ব-পর্যন্ত আর কোন আন্তর্জাতিক খেলায় অংশগ্রহণের সুযোগ হয়নি তার। ১৯৯৯-২০০০ মৌসুমে দক্ষিণ আফ্রিকা সফরে যান। ঐ সফরে সিরিজের চার টেস্টে অংশ নেন। তবে, এবারও তিনি নিজেকে মেলে ধরতে ব্যর্থ হন। এছাড়াও, তিনি বল হাতে তেমন সুবিধে করতে পারেননি। ৫০-এর অল্প কম গড়ে মাত্র ৭ উইকেট পান।
২০০২-০৩ মৌসুমে অস্ট্রেলিয়ার মাটিতে অ্যাশেজ সিরিজে সর্বশেষ অংশ নেন। সমগ্র খেলোয়াড়ী জীবনে ছয় টেস্ট ও সাতটি ওডিআই খেলেছিলেন।
নাগদাহ ইউনিয়ন
নাগদাহ ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ১২৪.৫৮ কিমি২ (৪৮.১০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,২০১  জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ১৫টি।
সুমথনাথ ঘোষ
thumbnail|Sumothonath Ghosh along with bengali literary luminaries of 70s
সুমথনাথ ঘোষ (১ সেপ্টেম্বর ১৯১২ - ১০ এপ্রিল, ১৯৮৪) ছিলেন একজন প্রখ্যাত ভারতীয় বাঙালি লেখক, প্রকাশক, অনুবাদক জনপ্রিয় ঔপন্যাসিক ও ছোটগল্পকার। একশোরও বেশি বই লিখেছেন সুমথনাথ৷ তার প্রথম উপন্যাস 'সুদূরের পিয়াসী' ১৯৪১ খ্রিস্টাব্দে এবং প্রথম গল্পসংগ্রহ  'জটিলতা'১৯৪২ খ্রিস্টাব্দে প্রকাশিত হয়। ‘বাঁকা স্রোত’ প্রকাশিত হয় ১৯৪৩ খ্রিস্টাব্দে৷ ১৯৩৪-এর মার্চে ঘনিষ্ট বন্ধু ও সুসাহিত্যিক গজেন্দ্রকুমার মিত্রের সঙ্গে যৌথভাবে তিনি প্রতিষ্ঠা করেন ‘মিত্র ও ঘোষ প্রকাশনা’ সংস্থা৷ শিশু-কিশোরদের জন্য তিনি লিখেছেন ‘মোহন সিং-এর বাঁশি’, ‘ছোটদের বিশ্বসাহিত্য’ প্রভৃতি। তার অনুবাদ গ্রন্থের মধ্যে রয়েছে আলেকজেন্ডার দুমার ‘থ্রি মাস্কেটিয়ার্স’, ওয়াল্টার স্কটের ‘আইভ্যান হো’, চার্লস ডিকেন্সের ‘ডেভিড কপারফিল্ড’ প্রভৃতি। তার লিখিত ভ্রমণকাহিনি, উপন্যাস সুদূরের পিয়াসী, বাঁকা স্রোত, প্রভৃতি বাংলা সাহিত্যে বিশেষ আলোড়ন তুলতে সক্ষম হয়েছিলো।
গজেন্দ্রকুমার মিত্রের সঙ্গে মাসিক সাহিত্য পত্রিকা তিনি 'কথাসাহিত্য' শুরু করেন।
মরিয়ম বাট
মরিয়ম বাট (জন্ম: ১৮ এপ্রিল ১৯৮৭) পাকিস্তানের একজন সাবেক নারী ক্রিকেটার যিনি ডান-হাতি ব্যাটসম্যান ছিলেন। তিনি একটি মহিলাদের টেস্ট ক্রিকেট ম্যাচ এবং ১২টি মহিলাদের একদিনের আন্তর্জাতিক ম্যাচ খেলেছিলেন পাকিস্তান জাতীয় মহিলা ক্রিকেট দলের হয়ে ২০০৩ এবং ২০০৪ সালে।
পুত্রঞ্জীব
পুত্রঞ্জীব হল পুত্রাঞ্জিভাসি পরিবারের একটি উদ্ভিদ প্রজাতি। প্রথমবার ১৮২৬ সালে এটিকে একটি গণ হিসাবে বর্ণনা করা হয়েছিল। দক্ষিণ-পূর্ব এশিয়া, ভারতীয় উপমহাদেশ, জাপান, দক্ষিণ চীন এবং নিউ গিনি এটির আদি নিবাস।
ড্রাইপেটস (একই পরিবারের অন্তর্ভুক্ত) এর পাশাপাশি এতে তৃণভোজীদের বিরুদ্ধে রাসায়নিক প্রতিরক্ষা হিসাবে সরিষার তেল রয়েছে। গ্লুকোসিনোলেটস উৎপাদন করার ক্ষমতা শুধুমাত্র দুইবার বিবর্তিত হয়েছে বলে মনে করা হয় এমন দুটির প্রজাতির একটি হল পুত্রাঞ্জিভাসি,অন্যটি ব্রাসিকেলেস। বাংলাদেশে এই গণের জিয়াপুরা নামে একটি প্রজাতি পাওয়া যায়।
বৈশিষ্ট্য
এর ফল গোলাকার বা ডিম্বাকার, এক-প্রকোষ্ঠী, একবীজী এবং মধ্যতৃক রসালো। থাম্ব| পুত্রাঞ্জিভ রক্সবুর্গি, বেঙ্গালুরুর হেব্বাল লেক গার্ডেনে দেখা গেছে থাম্ব| পুত্রাঞ্জিভ রক্সবুর্গি, বেঙ্গালুরুর হেব্বাল লেক গার্ডেনে দেখা গেছে
নাখালপাড়া
নাখালপাড়া বাংলাদেশের রাজধানী ঢাকার একটি ঘনবসতিপূর্ণ এলাকা।
ভৌগোলিক অবস্থান
নাখালপাড়া তেজগাঁও থানার অধীনে অবস্থিত। এর দক্ষিণে কাওরান বাজার, ফার্মগেট ও তেজকুনিপাড়া, উত্তরে শাহীনবাগ, আরজতপাড়া, পূর্বে মহাখালী আন্তঃনগর বাস স্ট্যান্ড, নাবিস্কো বিস্কুট ফ্যাক্টরি ও চ্যানেল আই কার্যালয় এবং পশ্চিমে তেজগাঁও বিমানবন্দর এবং প্রধানমন্ত্রীর কার্যালয় অবস্থিত।
নাখালপাড়াকে রেললাইনের মাধ্যমে পূর্ব ও পশ্চিম নাখালপাড়ায় ভাগ করা যায়।
প্রশাসন
নাখালপাড়া ঢাকা সিটি কর্পোরেশনের জোন-৩ এর অধীনে ডিএনসিসি ওয়ার্ড নং-২৫ এ অবস্থিত।
চার্লস গাল্টন ডারউইন
স্যার চার্লস গাল্টন ডারউইন কেবিই এমসি এফআরএস (১৮ ডিসেম্বর ১৮৮৭ – ৩১ ডিসেম্বর ১৯৬২) ছিলেন একজন ইংরেজ পদার্থবিজ্ঞানী যিনি দ্বিতীয় বিশ্বযুদ্ধের সময় ন্যাশনাল ফিজিক্যাল ল্যাবরেটরির (এনপিএল) পরিচালক হিসেবে দায়িত্ব পালন করেন। তিনি গণিতবিদ জর্জ হাওয়ার্ড ডারউইনের পুত্র এবং চার্লস ডারউইনের নাতি ছিলেন।
প্রথম জীবন
ডারউইন কেমব্রিজের নিউনহাম গ্রেঞ্জে ইংল্যান্ডের একটি বৈজ্ঞানিক রাজবংশে জন্মগ্রহণ করেন। গণিতবিদ স্যার জর্জ হাওয়ার্ড ডারউইন ছিলেন তাঁর পিতা এবং লেডি ডারউইন ছিলেন তাঁর মাতা। চার্লস ডারউইন ছিলেন তার দাদা। ডারউইনের বড় বোন ছিলেন শিল্পী গুয়েন রাভেরাত এবং তার ছোট বোন মার্গারেট, অর্থনীতিবিদ জন মেনার্ড কেইন্সের ভাই জিওফ্রে কেইন্সকে বিয়ে করেন। তার ছোট ভাই উইলিয়াম রবার্ট ডারউইন লন্ডনের একজন স্টকব্রোকার ছিলেন। ডারউইন মার্লবোরো কলেজে (১৯০১-৬) পড়াশোনা করেন এবং তারপর ১৯৪৯ সালে কেমব্রিজের ট্রিনিটি কলেজে গণিত অধ্যয়ন করেন।
কর্মজীবন
তিনি ম্যানচেস্টারের ভিক্টোরিয়া বিশ্ববিদ্যালয়ে স্নাতকোত্তর ডিগ্রী অর্জন করেন, রাদারফোর্ডের পরমাণু মডেলের জন্য আর্নেস্ট রাদারফোর্ড এবং নীলস বোরের অধীনে কাজ করেন। ১৯২২ সালের একটি গবেষণাপত্রে, তিনি মোজাইক স্ফটিক মডেল এর প্রবর্তন করেন।
প্রথম বিশ্বযুদ্ধের প্রাদুর্ভাবের পর তাকে কমিশনার বানানো হয় এবং সেন্সর হিসেবে ফ্রান্সে পাঠানো হয়। ১৯১৯ থেকে ১৯২২ সাল পর্যন্ত তিনি কেমব্রিজের ক্রাইস্টস কলেজের প্রভাষক ও ফেলো ছিলেন যেখানে তিনি পরিসংখ্যানগত বলবিদ্যা নিয়ে আর এইচ ফোলারের সাথে কাজ করতেন এবং তাদের এই কাজ ডারউইন-ফোলার পদ্ধতি নামে পরিচিত লাভ করে। এরপর তিনি ১৯২৪ সালে এডিনবার্গ বিশ্ববিদ্যালয়ের প্রাকৃতিক দর্শনের টেইট অধ্যাপক হওয়ার আগে ক্যালিফোর্নিয়া ইনস্টিটিউট অফ টেকনোলজিতে এক বছর কাজ করেন এবং কোয়ান্টাম অপটিক্স এবং ম্যাগনেটো-অপটিক এর প্রভাব নিয়ে কাজ করেন। তিনি ১৯২৮ সালে, ইলেকট্রনের আপেক্ষিকতাত্ত্বিক তত্ত্বের অধীনে হাইড্রোজেন পরমাণুর সূক্ষ্ম গঠন গণনা করেন।
১৯৩৬ সালে ডারউইন এডিনবার্গে পদত্যাগ করেন ও একজন সক্রিয় এবং সক্ষম প্রশাসক হিসেবে তার কর্মজীবন শুরু করেন। ১৯৩৮ সালে তিনি ন্যাশনাল ফিজিক্যাল ল্যাবরেটরির পরিচালক হন। তিনি যুদ্ধোত্তর সময়ে গুরুত্বপূর্ণ ভূমিকা পালন করেন।
ব্যক্তিগত জীবন
১৯২৫ সালে তিনি ফ্রান্সিস উইলিয়াম পেম্বারের গণিতবিদ কন্যা ক্যাথারিন পেম্বারকে বিয়ে করেন। তাদের চারজন ছেলে ও একজন মেয়ে ছিল। ডারউইন এর সন্তানদের নাম নিম্মরূপ:
১.সেসিলি ডারউইন (জন্ম ১৯২৬),তিনি ছিলেন একজন এক্স-রে স্ফটিকবিদ। তিনি ১৯৫১ সালে ফিলাডেলফিয়ার জন লিটলটনকে বিয়ে করেন।
২.জর্জ পেম্বার ডারউইন (১৯২৮-২০০১) তিনি কম্পিউটার এর উন্নয়নের জন্য কাজ করেন এবং তারপর ১৯৬৪ সালে ডেভিড ব্রুস হাক্সলির কন্যা অ্যাঞ্জেলা হাক্সলিকে বিয়ে করেন;তিনি লেখক লিওনার্ড হাক্সলি এবং টমাস হাক্সলির নাতনী ছিলেন।
৩.হেনরি গাল্টন ডারউইন (১৯২৯-১৯৯২) ব্রিটিশ পররাষ্ট্র দপ্তরে কাজ করতেন এবং জেন ক্রিস্টিকে বিয়ে করেছিলেন।
৪.ফ্রান্সিস উইলিয়াম ডারউইন (1932-1999) তিনি একজন প্রাণীবিদ এবং লন্ডন বিশ্ববিদ্যালয়ের শিক্ষক ছিলেন।
প্রকাশনা
তার প্রকাশিত পুস্তক সমূহের মধ্যে রয়েছে: ১.দ্যা নিউ কনসেপশন্স অফ ম্যাটার (১৯৩১) ২.দ্যা নেক্সট মিলিয়ন ইয়ার্স (১৯৫২)
জর্জ শ্রোডার
জর্জ শ্রোডার (জন্ম ৩রা সেপ্টেম্বর ১৯৯৫) একজন নিউজিল্যান্ডীয় সাঁতারু । তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) পুরুষদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
খ্রিস্টপূর্ব ৩৫৬
খ্রিস্টপূর্ব ৩৫৬ হল প্রাক-জুলীয় বর্ষপঞ্জীর একটি সাধারণ বছর।
ঘটনাবলী
রোমান সাম্রাজ্য
ককেশাস পর্বতমালা
থাম্ব|280x280পিক্সেল|ককেশাস পর্বতমালার উপগ্রহ চিত্র ককেশাস পর্বতমালা হল ইউরোপ ও এশিয়ার অন্তর্চ্ছেদে অবস্থিত একটি পর্বত ব্যবস্থা। কৃষ্ণ সাগর এবং ক্যাস্পিয়ান সাগরের মাঝখানে প্রসারিত, এটি ককেশাস নামক অঞ্চলটি ঘিরে রয়েছে এবং ইউরোপের সর্বোচ্চ শিখর এলব্রুস পাহাড় এই পর্বতমালাতেই অবস্থিত।
ভূতত্ত্ব
ভূতাত্ত্বিকভাবে, কাকাসাস পর্বতমালা এমন একটি ব্যবস্থার অন্তর্গত যা দক্ষিণ-পূর্ব ইউরোপ থেকে এশিয়াতে বিস্তৃত। বৃহৎ কারাকাস পর্বতমালার প্রধানত ক্রিয়েটিস এবং জুরাসিক পাথর দ্বারা গঠিত এবং উচ্চ অঞ্চলে প্যালোজোজিক এবং প্রাক ক্যামব্রিয়ান পাথরগুলির সাথে গঠিত। কিছু আগ্নেয়গিরি গঠন পাওয়া যায়। অন্যদিকে, ক্ষুদ্র ককেশাস পর্বতমালা মূলত জুয়াসিক এবং ক্রেটিসিয়াস পাথরগুলির একটি ছোট অংশের সাথে প্যালিওজিন পাথরগুলির দ্বারা গঠিত হয়। কেকেসাসের বিবর্তনটি থেটিস মহাসাগরের সক্রিয় মার্জিনে সিমেরিয়ান অরজেনির সময় লেট ট্রায়াসিক থেকে লেট জুরাসিকের সময় শুরু হয় এবং বৃহত্তর ককেশাসের উত্থানটি অ্যালপাইন অরজেনির সময় মায়োসিনের মধ্যবর্তী সময়ে হয়েছে।
ইউক্রেনীয় প্লেটের সাথে উত্তর দিকের দিকে অগ্রসর হওয়া আরব প্লেটের মাঝামাঝি একটি টেকটনিক প্লেট সংঘর্ষের ফলে কাকাসাস পর্বতমালার মূলত গঠিত হয়। তিথিস সাগর বন্ধ হয়ে গিয়েছিল এবং আরব প্লেটটি ইরানি প্লেটের সাথে সংঘর্ষে পরিণত হয়েছিল এবং ইরানি প্লেটের দিকে ইউরেশীয় প্লেটের ঘড়ির কাঁটার গতিতে এবং তার চূড়ান্ত সংঘর্ষের সাথে ঘোরাঘুরি করে ইরানি প্লেটটি ইউরেশীয় প্লেটের বিরুদ্ধে চাপিয়ে দেওয়া হয়েছিল। যেমনটা ঘটেছিল, জুরাসিক থেকে মায়োসিন পর্যন্ত এই বেসিনে জমা দেওয়া সমস্ত পাথর বৃহত্তর ককেশাসের পর্বতমালা গঠনের জন্য মোড়ক বানানো হয়েছিল। এই সংঘর্ষের ফলে লেসার ককেশাসেস পর্বতমালার উত্থান এবং সেনজোজিক আগ্নেয়গিরির কার্যকলাপও ঘটে।
পুরো অঞ্চল নিয়মিত এই কার্যকলাপ থেকে শক্তিশালী ভূমিকম্প অধীন। বৃহত্তর ককেশাস পর্বতমালার একটি প্রধানত পলল ভূমি কাঠামো রয়েছে, তবে ক্ষুদ্র ককেশাস পর্বতমালা মূলত আগ্নেয়গিরির উৎস।
জর্জিয়ার জাভাতে্থী আগ্নেয়গিরির প্লেট এবং পার্শ্ববর্তী আগ্নেয়গিরির রেঞ্জ, যা কেন্দ্রীয় আর্মেনিয়াতে বিস্তৃত, সে অঞ্চলের নবীন  বৈশিষ্ট্যগুলির মধ্যে অন্তর্গত। শুধু সম্প্রতি ককেশাস তীব্র অগ্ন্যুত্পাত জন্য একটি দৃশ্য ছিল: আর্মেনিয়ান উচ্চভূমি প্ল্যাসিওনে ক্যালক-অ্যালক্যালাইন বেসাল্টস এবং আনিসাইট দ্বারা প্লাবিত হয় এবং কাকেশাস, এলব্রাস, এবং কাজবেকের সর্বোচ্চ সংখ্যার প্লাইসটোসিন-প্লিওসিন আগ্নেয়গিরি হিসাবে গঠিত হয়। কাযবেক আর সক্রিয় হয় না, কিন্তু এলগ্রাস পোস্টলেশিয়াল বারে প্রস্ফুটিত হয় এবং ফুমারোল কার্যকলাপটি তার সামিটের কাছে নিবন্ধিত হয়। সমসাময়িক সিসমিক কার্যকলাপটি অঞ্চলের একটি বিশিষ্ট বৈশিষ্ট্য, সক্রিয় ত্রুটি এবং ক্রাস্টাল শর্টনিং প্রতিফলিত। ভূমিকম্পের ক্লাস্টারগুলি ডাগস্তানে এবং উত্তর আর্মেনিয়াতে ঘটে। ডিসেম্বর ১৯৮৮ সালে স্পিটকের ভূমিকম্প সহ ঐতিহাসিক সময়ে অনেক বিধ্বংসী ভূমিকম্প ডকুমেন্ট করা হয়েছে, যা আর্মেনিয়া-এর গিয়ুম্রি- ভানাদজার অঞ্চলের ধ্বংস করে।
উল্লেখযোগ্য শিখর
ইউরোপের সর্বোচ্চ পর্বত মাউন্ট এলব্রুস ককেশাস পর্বতমালায় অবস্থিত। এলব্রুস  বেশি উচু মাউন্ট ব্লাঙ্কের তুলনায়, যা আল্পস পর্বতমালা এবং পশ্চিম ইউরোপের সর্বোচ্চ শিখর । কাকাসাস পর্বতমালার খিলানটি সাধারণত কৃষ্ণ সাগর ও ক্যাস্পিয়ান সাগরের মধ্যবর্তী অঞ্চলের এশিয়া ও ইউরোপের মধ্যে মহাদেশীয় বিভাজনকে সংজ্ঞায়িত করা হয়।
নিচের তালিকাতে ককেশাসের সর্বোচ্চ কিছু শিখরকে তালিকাভুক্ত করা হয়েছে। শখার ছাড়া সোভিয়েত ১:৫০,০০০ ম্যাপিং থেকে উচ্চতা নির্ণয় করা হয়েছে। তালিকায় রয়েছে দশটি আল্ট্রা (১,৫০০ মিটারেরও বেশি পাহাড়ের পাহাড়) এবং ৩০০ মিটার অভিক্ষিপ্তাবস্থা সহ ৪,৫০০ মিটার উচ্চতার সমস্ত পর্বত। তুরস্কের মাউন্ট আররাত (৫,১৩৭ মি) ক্ষুদ্র ককেশাসের দক্ষিণে অবস্থিত।
জলবায়ু
থাম্ব|250x250পিক্সেল| আইশখ পাস, ককেশাসের প্রকৃতি রিজার্ভ ককেশাসের জলবায়ু উল্লম্বভাবে (উচ্চতা অনুসারে) এবং অনুভূমিকভাবে (অক্ষাংশ এবং অবস্থানের দ্বারা) পরিবর্তিত হয়। উচ্চতা বৃদ্ধি হিসাবে তাপমাত্রা সাধারণত হ্রাস। আবখাজিয়া র সুখুমির গড় বার্ষিক তাপমাত্রা, সমুদ্র স্তরের     । কাযবেক  উচ্চতায় অবস্থিত এবং এখানে গড় বার্ষিক তাপমাত্রা । বৃহত্তর ককেশাসের পর্বতমালা রেঞ্জের উত্তর ঢাল ৩° সে (৫.৪ °ফা) বেশি  ঠান্ডা দক্ষিণ ঢালের  চেয়ে। আর্মেনিয়া, আজারবাইজান এবং জর্জিয়ার ক্ষুদ্র ককেশাস পর্বতমালার উচ্চভূমিগুলি মহাদেশীয় জলবায়ুর কারণে গ্রীষ্ম ও শীতের মাসগুলিতে তীব্র তাপমাত্রার বিপরীতে চিহ্নিত হয়।
বেশিরভাগ এলাকায় পূর্ব থেকে পশ্চিমে বৃষ্টিপাত বৃদ্ধি পায়। উঁচুত্ব কাকাসাসে একটি গুরুত্বপূর্ণ ভূমিকা পালন করে এবং পর্বতগুলি সাধারণত নিচু অঞ্চলের চেয়ে বেশি বৃষ্টিপাত পায়। উত্তর-পূর্বাঞ্চলীয় অঞ্চলগুলি ( ডাগেষ্টান ) এবং ক্ষুদ্র ককেশাস পর্বতমালার দক্ষিণ অংশগুলি শুষ্কতম। পরম সর্বনিম্ন বার্ষিক বৃষ্টিপাত  উত্তর-পূর্ব ক্যাস্পিয়ান বিষণ্নতায়। ককেশাস পর্বতমালার পশ্চিম অংশগুলি উচ্চ পরিমাণে বৃষ্টিপাতের দ্বারা চিহ্নিত। বৃহত্তর ককেশাস পর্বতমালা রেঞ্জের দক্ষিণ ঢালগুলি উত্তর ঢালের চেয়ে বেশি বৃষ্টিপাত পায়। পশ্চিম ককেশাসের বার্ষিক বৃষ্টিপাত,         পূর্ব এবং উত্তর ককেশাসে ( চেচনিয়া, ইংসেতিয়া, কাবার্ডিনো-বলারিয়া, ওসেটিয়া, কাখেতী, কার্তলি, ইত্যাদি) বৃষ্টিপাতের পরিমাণ । পরম সর্বোচ্চ বার্ষিক বৃষ্টিপাত  মাউন্ট মতিরাল এলাকায় হয়, যা আজজারের মেসেখি রেঞ্জে অবস্থিত।। ক্ষুদ্র ককেশাস পর্বতমালার (দক্ষিণ এর বৃষ্টিপাতের জর্জিয়া, আর্মেনিয়া, পশ্চিম আজারবাইজান) সঙ্গে মেশখেতি রেঞ্জ অন্তর্ভূত করা হয়নি, যেখানে ৩০০- বার্ষিক বৃষ্টিপাত হয়।
ককেশাস্পত্য পর্বতমালার উচ্চ পরিমাণে তুষারপাতের জন্য পরিচিত, যদিও বায়ুচলাচল ঢালু বরাবর অবস্থিত কোনও অঞ্চলের প্রায়শই তুষারপাত হয় না। এটি বিশেষভাবে কম লেকাসাস পর্বতমালার জন্য সত্য, যা কালো সাগর থেকে আসা আর্দ্র প্রভাব থেকে কিছুটা আলাদা এবং বৃহত্তর ককেশাসের পর্বতমালার তুলনায় যথেষ্ট কম বৃষ্টিপাত (বরফের আকারে) পায়। গড় কাকাসাস পর্বতমালার গড় শীতকালীন তুষারপাত থেকে রেঞ্জ। বৃহত্তর ককেশাসের পর্বতমালার (বিশেষত দক্ষিণ-পশ্চিম ঢাল) ভারী তুষারপাত দ্বারা চিহ্নিত করা হয়।
বেশ কয়েকটি অঞ্চলে (সভানেটি এবং উত্তর আখাকাজিয়া) তুষারে ঢাকা। মাউন্ট। আখিশখো অঞ্চল, যা ককেশাস পর্বতমালার সবচেয়ে তুষারপাতপূর্ণ জায়গা, প্রায়  পুরু তুষার রেকর্ড করে হয়েছে।
ভূদৃশ্য
ককেশাস পর্বতমালার উত্তরাঞ্চলীয় ও পশ্চিমা ঢালগুলি কোলচিয়ান এবং অন্যান্য পর্ণমোচী বন উভয়ই নিম্ন উচ্চতায় থাকা, যখন মিশ্র এবং শঙ্কু বন (প্রধানত স্প্রুস এবং ফির ) উচ্চতর উচ্চতায় আধিপত্য বিস্তার করে। বীচ বন উচ্চ অবস্থানে থাকে সাধারণত। ক্ষুদ্র ককেশাস পর্বতমালার দক্ষিণ ঢালগুলি মূলত ঘাসভূমি এবং স্তেপ উচ্চতা পর্যন্ত গড়ে ওঠে। অঞ্চলের সর্বোচ্চ এলাকায় আল্পাইন ঘাসভূমি রয়েছে। আগ্নেয়গিরি এবং অন্যান্য শিলা গঠন সমগ্র অঞ্চলে সাধারণ। আগ্নেয়গিরির অঞ্চলটি দক্ষিণ জর্জিয়া থেকে আর্মেনিয়া এবং দক্ষিণ-পশ্চিম আজারবাইজান পর্যন্ত বিস্তৃত এলাকা জুড়ে অবস্থিত। এ অঞ্চলের বিশিষ্ট শিখরগুলির মধ্যে রয়েছে মাউন্ট। আরাগ্রাতস, দিদি আবুলি, সামসারি, এবং অন্যান। এলাকাটি আগ্নেয়গিরির প্লেট, লাভা প্রবাহ, আগ্নেয়গিরির হ্রদ, আগ্নেয়গিরির কোণ এবং অন্যান্য বৈশিষ্ট্য দ্বারা চিহ্নিত করা হয়। ক্ষুদ্র ককেশাস পর্বতমালার হিমবাহ এবং হিমবাহের বৈশিষ্ট্যগুলির অভাব রয়েছে যা বৃহত্তর ককেশাসের পর্বতমালার রেঞ্জে সাধারণ বিষয়।
ইতিহাস
ককেশাসের পর্বতমালা সিল্ক রুটের উত্তরাংশের একটি গুরুত্বপূর্ণ অংশ ছিল। দক্ষিণ-পূর্ব দিকে দারবান্দ নামে একটি পাস ছিল (ক্যাস্পিয়ান গেটস বা আলেকজান্ডার গেটস হিসাবে পরিচিত) এবং একাধিক পরিসীমা জুড়ে বিস্তৃত: ২৩৬২ মিটারে জভারি পাস এবং জর্জিয়ার সামরিক সড়কের দারিয়াল গর্জের উপরে, ২৯১১ মিটারে ওসেটিয়ান সামরিক সড়কের মামেসন পাসে এবং রকি টানেল ২৩১০   মি। ককেশাসের রাশিয়ান বিজয় দেখুন।
মাহে নদী
মাহে নদী (মইয়ালিপুলা নামেও পরিচিত) হল দক্ষিণ ভারতের একটি নদী। এটি কেরল রাজ্য এবং পুদুচেরির মাহের উপকূলীয় বিস্তৃতির মধ্য দিয়ে প্রবাহিত। এছাড়াও ব্রিটিশ শাসনকালে এই নদী ভারতের ইংলিশ চ্যানেল নামে পরিচিত ছিল।
ভূগোল
পশ্চিমঘাট পর্বতমালার ওয়ায়ানাদের পাহাড়ে এই নদীর উৎপত্তি। এটি পশ্চিম মুখে চলে মাহেতে আরব সাগরে এসে মিশেছে। এই যাত্রাপথে এটি মোট ৫৪ কিমি (৩৩.৫ মাইল) দূরত্ব অতিক্রম করেছে। এর উৎসমুখের উচ্চতা সমুদ্রতল থেকে ৯১০ মিটার ওপরে। নদীটি নারিপিট্টা, ভানিমেল, পেরুভঙ্কারা, আইয়ানকোড, আইরিঙ্গানুর, ত্রিপঙ্গাথুর, পেরিঙ্গালাম, এডাচেরি কাচেরি, ইরামালা, পারক্কাদ্বু করিয়াদ, ওলাভিলাম, কন্নুমাক্কার, আজিয়ুর ও মাহে গ্রামগুলির মধ্য দিয়ে গেছে, এবং এইভাবে ৩৯৪  কিমি² এলাকায় অববাহিকা তৈরি করেছে। এর অববাহিকা অঞ্চলটি কেরল রাজ্যের কোঝিকোড় এবং কান্নুর জেলায় অবস্থিত। এই নদীটি মাহে শহরের উত্তর সীমানা নির্দেশ করেছে। এর প্রধান উপনদী হল ধর্মদাম্পুঝা নদী। এই নদীর বার্ষিক গড় স্রোতের প্রবাহ (গণনা করা), ২৪৭.৮ মিমি। এই নদীর নাব্যতা সম্পন্ন দৈর্ঘ্য পুরো যাত্রাপথে মাত্র ২৪ কিমি (পুরো দৈর্ঘ্য ৫৪ কিমি)।
অর্থনীতি
অর্থনীতিতে এই নদীর তীরবর্তী অঞ্চলগুলির প্রভাব খুব কম। প্রাচীনকালে এই নদীটি দূর দূরান্তের গ্রামগুলি থেকে মাহেতে এবং মাহে থেকে দূরের গ্রামে জিনিসপত্র পরিবহনের জন্য ব্যবহৃত হত। পুদুচেরি সরকার মাহে নদীর মোহনায় একটি মাছ ধরার বন্দর তৈরির পরিকল্পনা করেছে। তবে প্রযুক্তিগত কারণে নির্মাণাধীন বন্দরটি, মোহনা সংলগ্ন সৈকতে করা হয়েছে। এছাড়াও মাহের পর্যটন সম্ভাবনা বাড়ানোর উদ্দেশ্যে, পুদুচেরি সরকার নদীর ধারে একটি হাঁটার পথ তৈরির পরিকল্পনা নিয়েছে, যেটি নদীর তীরে মাহের মঞ্জক্কাল ওয়াটার স্পোর্টস কমপ্লেক্স থেকে শুরু হয়ে বন্দর পর্যন্ত প্রসারিত হবে।
অল্প-অজানা তথ্য
এম মুকুন্দনের মহাগ্রন্থ মইয়ালিপুলয়ুদে তীরঙ্গালিল উপন্যাসে (পৃষ্ঠা ১৯৭৪; মালায়ালমভাষায় রচিত, অর্থ "মাহে নদীর তীরে") এই নদীটির গুণকীর্তন করা হয়েছে। মায়াজ্ঝী নদী ব্রিটিশ শাসন কালে ভারতের "ইংলিশ চ্যানেল" নামে পরিচিত, কারণ এটি ব্রিটিশ-শাসিত টেলিচেরিকে ফরাসী শাসিত মাহে থেকে আলাদা করে রেখেছিল। এটি কেরলের (গড'স ওন কান্ট্রি) সর্বাধিক দূষিত নদী। নগর উন্নয়ন মন্ত্রণালয় (২০১৩), আদমশুমারি ২০১১ এবং কেন্দ্রীয় দূষণ নিয়ন্ত্রণ বোর্ডের সর্বশেষ তথ্যের উপর ভিত্তি করে এই প্রতিবেদনটিতে, অনুমান করা হয়েছে যে ৭৫-৮০% জল দূষণের কারণ গার্হস্থ্য নিকাশী। অপরিশোধিত নিকাশী নদীসহ অন্যান্য জলে এসে পড়ার পরিমান প্রায় দ্বিগুণ হয়ে গেছে।
লাসুবন গিরিখাত
লাসুবন গিরিখাত হচ্ছে মৌলভীবাজার জেলার শ্রীমঙ্গল উপজেলা সদর থেকে প্রায় ২৫ কিলোমিটার দূরে অবস্থিত একটি প্রাচীন গিরিখাত। যার অবস্থান ভারতের ত্রিপুরা রাজ্যের সীমান্তবর্তী সিন্দুরখান ইউনিয়নের ঘন জঙ্গলবেষ্ঠিত পাহাড়ি এলাকায়।
নামকরণ
খাসি ভাষায় লাসুবন শব্দের অর্থ হলো পাহাড়ি ফুল বা জংলি ফুল। দাপ্তরিককাজে লাসুবন গিরিখাত নাম হলেও শ্রীমঙ্গল গিরিখাত নামেই স্থানীয়দের কাছে বহুল পরিচিত। ছোট-বড় অনেকগুলো পাথুরে ছড়া বা ঝিরি রয়েছে এই গিরিখাতে। তবে এই এলাকায় বড় তিনটি গিরিখাতের সন্ধান পাওয়ায় এটি পর্যটকদের নজরে আসে। যা স্থানীয় খাসি ভাষায় ক্রেম ক্লু, ক্রেম কেরি ও ক্রেম উল্কা নামে প্রচলিত।
সন্ধান
সীমান্ত এলাকার প্রাকৃতিক পরিবেশ দেখতে গিয়ে শ্রীমঙ্গলের এক গণমাধ্যমকর্মী এবং কয়েকজন প্রকৃতিপ্রেমী ঘন জঙ্গলের ভিতরে খুঁজ পান এই গিরিখাতের। বিষয়টি তারা মৌলভীবাজার জেলা প্রশাসক ও শ্রীমঙ্গল উপজেলা নির্বাহী কর্মকর্তাকে অবগত করেন। গিরিখাতের এই বিশেষ জায়গাটির অবস্থান রাজধানী শহর ঢাকা থেকে প্রায় ২১৫ কিলোমিটার এবং মৌলভীবাজার জেলা শহর থেকে ৪৫ কিলোমিটার দূরে।
গঠন
লাসুবন গিরিখাত গুলোর কোনটা এক কিলোমিটার, আবার কোনটা এর চেয়ে কম। নিচে নামলে হঠাৎ যদি উপর থেকে পানি নামে তাহলে উপরে ওঠার কোন পথ থাকে না বলে এই গিরিখাতগুলোতে যাওয়ার ঝুঁকি রয়েছে। কিছু কিছু জায়গা আবার খাড়া পাথরের দেয়াল। যেখানে খুব সহজে দুর্ঘটনা ঘটতে পারে। স্থানীয় নাহার খাসিয়া পুঞ্জির অভ্যন্তরে গিরিখাত এলাকাটির অবস্থান। লাংগুলিয়া ছড়া নামের একটি পাহাড়ি ছড়া ধরে পুরো এলাকাটি ঘুরে আসা যায়। যেটি ভারতের ত্রিপুরা থেকে নেমে বাংলাদেশে প্রবেশ করেছে। ছড়াটি প্রায় ২৫ কিলোমিটার পথ অতিক্রম করে মিশেছে শ্রীমঙ্গলের বিলাস ছড়ায়। সর্পিল বাঁক নিয়ে চলা ছড়ার সাথে মিশেছে আরও প্রায় শ’খানেক ছোট-বড় পাথুরে ছড়া। এর মধ্যে কয়েকটি গিরিখাত রয়েছে।
পাহাড় থেকে ৫০০ মিটার নিচে এসব গিরিখাত কোথাও আকারে চ্যাপ্টা আবার কোথাও সরু। ফলে একেবারে নিচের বা ভেতরের অংশে সূর্যের আলো পৌঁছানোর সুযোগ নেই। স্থানীয়রা এটিকে উল্কা বলে ডাকেন। ছোট ছোট ঝিরিধারায় শোনা যায় অবিরাম জলের শব্দ। তবে বর্ষা মৌসুমে পানির প্রবাহ বেশি থাকে পাহাড়ের বুক বেয়ে নেমে আসা এসব ছোট ঝিরিগুলোতে।
ভারতের আইনজীবী পরিষদ
ভারতের আইনজীবী পরিষদ হল অ্যাডভোকেটস অ্যাক্ট 1961 এর ধারা 4 এর অধীনে প্রতিষ্ঠিত একটি সংবিধিবদ্ধ সংস্থা যা ভারতে আইনী অনুশীলন এবং আইনী শিক্ষাকে নিয়ন্ত্রণ করে। এর সদস্যরা ভারতের আইনজীবীদের মধ্য থেকে নির্বাচিত হয় এবং ভারতীয় বারের প্রতিনিধিত্ব করে। এটি পেশাদার আচরণ, শিষ্টাচারের মান নির্ধারণ করে এবং বারের উপর শাস্তিমূলক এখতিয়ার অনুশীলন করে। এটি আইনী শিক্ষার মানও নির্ধারণ করে এবং সেইসব বিশ্ববিদ্যালয়কে স্বীকৃতি দেয় যাদের আইনের ডিগ্রি শিক্ষার্থীদের স্নাতকের পরে অ্যাডভোকেট হিসেবে নথিভুক্ত করার যোগ্যতা হিসেবে কাজ করবে।
ইতিহাস
1953 সালের মার্চ মাসে, এসআর দাসের নেতৃত্বে 'অল ইন্ডিয়া বার কমিটি' একটি রিপোর্ট পেশ করে যা প্রতিটি রাজ্যের জন্য একটি বার কাউন্সিল এবং একটি সর্বভারতীয় বার কাউন্সিলকে একটি শীর্ষ সংস্থা হিসাবে গঠনের প্রস্তাব করেছিল। এটি প্রস্তাব করা হয়েছিল যে সর্বভারতীয় বার কাউন্সিল আইনী পেশাকে নিয়ন্ত্রণ করবে এবং আইনী শিক্ষার মান নির্ধারণ করবে। ভারতের আইন কমিশনকে বিচার বিভাগীয় প্রশাসনের সংস্কারের উপর একটি প্রতিবেদন সংগ্রহের কাজ অর্পণ করা হয়েছিল এবং সমগ্র দেশে ন্যায়বিচার ও ন্যায়বিচারের সংস্কারে ভারতকে সাহায্য করে।
1961 সালে, 'অল ইন্ডিয়া বার কমিটি' এবং 'আইন কমিশন' দ্বারা প্রণীত সুপারিশগুলি বাস্তবায়নের জন্য অ্যাডভোকেটস অ্যাক্ট চালু করা হয়েছিল। এমসি সেটালভাদ এবং সিকে দপ্তারি যথাক্রমে প্রথম চেয়ারম্যান এবং ভাইস চেয়ারম্যান ছিলেন। 1963 সালে, সিকে দাফতারী চেয়ারম্যান এবং এসকে ঘোষ ভাইস চেয়ারম্যান হন।
ফাংশন
থাম্ব|300x300পিক্সেল| বার কাউন্সিল অফ ইন্ডিয়ার সুবর্ণ জয়ন্তী উদযাপন অ্যাডভোকেটস অ্যাক্ট, 1961-এর ধারা 7 বার কাউন্সিলের নিয়ন্ত্রক এবং প্রতিনিধিত্বের নির্দেশ দেয়। বার কাউন্সিলের কাজগুলি হল:
সংবিধান
অ্যাডভোকেটস অ্যাক্ট অনুসারে, বার কাউন্সিল অফ ইন্ডিয়া প্রতিটি রাজ্য বার কাউন্সিল থেকে নির্বাচিত সদস্যদের নিয়ে গঠিত, এবং ভারতের অ্যাটর্নি জেনারেল এবং ভারতের সলিসিটর জেনারেল যারা পদাধিকারবলে সদস্য।
কাউন্সিল তার সদস্যদের মধ্য থেকে দুই বছরের জন্য নিজস্ব চেয়ারম্যান ও ভাইস-চেয়ারম্যান নির্বাচন করে। কাউন্সিলের বিভিন্ন কমিটির সহায়তায় চেয়ারম্যান কাউন্সিলের প্রধান নির্বাহী ও পরিচালক হিসেবে কাজ করেন।
বর্তমান সদস্যবৃন্দ
মনন কুমার মিশ্র বর্তমান চেয়ারম্যান। তার আগে ছিলেন বিরি সিং সিনসিনওয়ার, যিনি বর্তমান চেয়ারম্যান মনন কুমার মিশ্রের আগে ছিলেন।
অ্যাডভোকেটদের তালিকাভুক্তি
স্বীকৃত আইনের ডিগ্রিধারী যোগ্য ব্যক্তিদের রাজ্য বার কাউন্সিলের তালিকায় অ্যাডভোকেট হিসাবে ভর্তি করা হয়। অ্যাডভোকেটস অ্যাক্ট, 1961 রাজ্য বার কাউন্সিলগুলিকে অ্যাডভোকেটদের তালিকাভুক্তির বিষয়ে তাদের নিজস্ব নিয়ম তৈরি করার ক্ষমতা দেয়৷ কাউন্সিলের তালিকাভুক্তি কমিটি প্রার্থীর আবেদন যাচাই-বাছাই করতে পারে। যে কোনও রাজ্য বার কাউন্সিলের দ্বারা অ্যাডভোকেট হিসাবে ভর্তি হওয়া ব্যক্তিরা ভারতের বার কাউন্সিল দ্বারা পরিচালিত সর্বভারতীয় বার পরীক্ষা দেওয়ার যোগ্য। সর্বভারতীয় বার পরীক্ষায় উত্তীর্ণ হলে রাজ্য-নথিভুক্ত আইনজীবীকে একটি 'নথিভুক্তির শংসাপত্র' প্রদান করে যা রাজ্য-নথিভুক্ত অ্যাডভোকেটকে ভারতের ভূখণ্ডের মধ্যে যেকোনো হাইকোর্ট এবং নিম্ন আদালতে আইনজীবী হিসেবে আইন অনুশীলন করতে সক্ষম করে। তবে ভারতের সুপ্রিম কোর্টের সামনে আইন অনুশীলন করতে, অ্যাডভোকেটদের প্রথমে সুপ্রিম কোর্টের দ্বারা পরিচালিত রেকর্ড পরীক্ষায় সুপ্রিম কোর্টের অ্যাডভোকেটের জন্য উপস্থিত হতে হবে এবং যোগ্যতা অর্জন করতে হবে।
কমিটি
বার কাউন্সিল অফ ইন্ডিয়ার বিভিন্ন কমিটি রয়েছে যারা কাউন্সিলের কাছে সুপারিশ করে। এই কমিটির সদস্যরা কাউন্সিলের সদস্যদের মধ্য থেকে নির্বাচিত হন।
এগুলি ছাড়াও রয়েছে অর্থ কমিটি, বিশেষ বা তদারকি কমিটি এবং সর্বভারতীয় বার পরীক্ষা কমিটি।
আইন শিক্ষা অধিদপ্তর
বার কাউন্সিল অফ ইন্ডিয়া নিম্নলিখিতগুলি সংগঠিত, পরিচালনা, পরিচালনা, ধারণ এবং পরিচালনার উদ্দেশ্যে একটি আইনি শিক্ষা অধিদপ্তর প্রতিষ্ঠা করেছে:
সর্বভারতীয় বার পরীক্ষা
10 এপ্রিল 2010-এ, বার কাউন্সিল অফ ইন্ডিয়া একটি সর্বভারতীয় বার পরীক্ষা পরিচালনা করার সিদ্ধান্ত নেয় যা আইন অনুশীলন করার জন্য একজন অ্যাডভোকেটের ক্ষমতা পরীক্ষা করে। আইন অনুশীলন করার জন্য একজন উকিলকে এই পরীক্ষায় উত্তীর্ণ হতে হবে। এই পরীক্ষাটি দ্বিবার্ষিকভাবে অনুষ্ঠিত হয় এবং সারাংশ এবং পদ্ধতিগত আইনের উপর উকিলদের পরীক্ষা করে। এই পরীক্ষার সিলেবি পরীক্ষার অন্তত তিন মাস আগে প্রকাশ করতে হবে। একজন উকিল যে কোনো সংখ্যক বার পরীক্ষার জন্য উপস্থিত হতে পারেন। উকিল পরীক্ষায় উত্তীর্ণ হলে, তারা ভারত জুড়ে অনুশীলন আইনের একটি শংসাপত্রের অধিকারী হবে। এটি স্পষ্ট করা হয়েছে যে 2009-2010 শিক্ষাবর্ষ থেকে স্নাতক হওয়া এবং অ্যাডভোকেটস অ্যাক্ট, 1961 এর ধারা এর অধীনে অ্যাডভোকেট হিসাবে তালিকাভুক্ত সমস্ত আইন ছাত্রদের জন্য বার পরীক্ষা বাধ্যতামূলক হবে৷
প্রদুনোভা
প্রদুনোভা একটি শৈল্পিক জিমন্যাস্টিকস ডিগবাজীর নাম যাতে ভল্ট টেবিলের উপর হাতে ভর দিয়ে লাফিয়ে উঠে পরপর দুটি ডিগবাজী খেতে হয়। ২০১৩ জিমন্যাস্টিকস নম্বর দেবার নিয়ম অনুযায়ী এতে ৭.০ ডি নম্বর দেওয়া হয় এবং মহিলাদের জিমন্যাস্টিকসে এটিকে সবচেয়ে শক্ত ডিগবাজী বলা হয় । রাশিয়ার ইয়েলিনা প্রদুনোভার নামে এর নাম রাখা হয়। উনি ১৯৯৯ সালে প্রথম এটি সার্থক ভাবে সম্পন্ন করেছিলেন।
বাংলাদেশ জাতীয় হ্যান্ডবল দল
বাংলাদেশ জাতীয় হ্যান্ডবল দল হলো আন্তর্জাতিক হ্যান্ডবলে বাংলাদেশের প্রতিনিধিত্বকারী হ্যান্ডবল দল।এটি বাংলাদেশ হ্যান্ডবল ফেডারেশনের নিয়ন্ত্রণাধীন।
টুই শিপস্টন
টুই শিপস্টন (জন্ম ১৯ সেপ্টেম্বর ১৯৫১) একজন নিউজিল্যান্ডীয় প্রাক্তন সাঁতারু। তিনি ১৯৬৮ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
ফজলুল হালিম চৌধুরী
ফজলুল হালিম চৌধুরী (জন্ম: ১ আগস্ট, ১৯৩০ - মৃত্যু: ৯ এপ্রিল, ১৯৯৬) ঢাকা বিশ্ববিদ্যালয়ের সাবেক উপাচার্য এবং বাংলাদেশ বিজ্ঞান একাডেমির একজন ফেলো। তিনি বাংলাদেশে ভৌত রসায়ন বিকাশে অগ্রণী অবদান রেখেছেন, ২০ টিরও বেশি নিবন্ধ প্রকাশ করেছেন। সেলুলোজ ফাইবার (বিশেষত পাট), পলিলেক্ট্রোলাইটস এবং প্রোটিন নিয়ে কাজ করেছিলেন।
জন্ম ও শিক্ষাজীবন
১৯৩০ সালের ১ আগস্ট বেঙ্গল প্রেসিডেন্সির কুমিল্লা জেলার কুুঞ্জ শ্রীপুর গ্রামে জন্মগ্রহণ করেন। তার পিতা আবদুল আজিজ চৌধুরী একজন শিক্ষাবিদ, মাতা আফিফা খাতুন। অধ্যাপক সাদেকা হালিম তার কন্যা।
তিনি ঢাকা বিশ্ববিদ্যালয়ের রসায়ন বিভাগ থেকে প্রথম শ্রেণিতে প্রথম স্থান অর্জন করে বিএসসি ডিগ্রি অর্জন করেন এবং ১৯৫১ সালে প্রথম শ্রেণিতে প্রথম স্থান অর্জন করে এমএসসি ডিগ্রি অর্জন করেন। তিনি ১৯৫৬ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জন করেন।
কর্মজীবন
তিনি ১৯৫২ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন। ১৯৫৬ সালে তিনি সহকারী অধ্যাপক পদে উন্নীত হন। ১৯৫৮ সালে তিনি রাজশাহী বিশ্ববিদ্যালয়ে রীডার হিসেবে যোগদান করেন এবং ১৯৬৩ সালে অধ্যাপক পদে উন্নীত হন। তিনি ১৯৬৭ সালে রাজশাহী বিশ্ববিদ্যালয়ে ফলিত রসায়ন বিভাগ প্রতিষ্ঠা করেন। ১৯৭২ সালে তিনি রাজশাহী বিশ্ববিদ্যালয়ের বিজ্ঞান অনুষদের ডীন নির্বাচিত হন। তিনি ১৯৭৬ সালে ঢাকা বিশ্ববিদ্যালয়ে ফিরে এসে উপাচার্য হিসেবে নিযুক্ত হন এবং ১৯৮৩ সাল পর্যন্ত তিনি উপাচার্যের দায়িত্ব পালন করেন। এছাড়া তিনি বাংলাদেশ রসায়ন সমিতির সভাপতির দায়িত্ব পালন করেন।
ইলাস্টিক সার্চ
ইলাস্টিক সার্চ একটি মুক্ত উৎসের সন্ধান ও বৈশ্লেষিক সফটওয়্যার যন্ত্র। সব রকম তথ্যের জন্য এটি প্রযোজ্য।
তথ্য লঙ্ঘন বিতর্ক
২০১৯ এর নভেম্বরে ইলাস্টিক সার্চের সার্ভারে কিছু ত্রুটি আবিষ্কারের পর গবেষকেরা দেখেন অরক্ষিত একটি সার্ভার থেকে ফাঁস হয়ে গেছে প্রায় ১২০ কোটি গোপনীয় তথ্য। সিএনটির মতে, অরক্ষিত ইলাস্টিক সার্চ সার্ভারের একাধিক ইমেল, নিয়োগকর্তাদের নথি, বিভিন্ন জায়গার অবস্থান, কাজের শিরোনাম, নাম, ফোন নম্বর এবং সোশ্যাল মিডিয়া রেকর্ড সহ একাধিক গোপনীয় তথ্য প্রকাশ্যে এসে যায়। এই নির্দিষ্ট সার্ভারটি আবার ডেটা সংস্থা পিপল ডেটা ল্যাবসের নিয়ন্ত্রণাধীন বলে জানা যাচ্ছে।